K O R R A L D U S

Haapsalu,			          12. oktoober 2011 nr 621

Katastriüksuse piiride ja pindala muutmine seoses 
avaliku veekogu kaldajoone muutusega ja sihtotstarbe 
määramine (Suur-Liiva tn 27 // Kastinina haljasala, Haapsalu). 

Haapsalu linna omandis on kinnistu registriosa nr 552332, mille koosseisus asub katastriüksus koha-aadressiga Suur-Liiva tn 27 // Kastinina haljasala, Haapsalu, Läänemaa (katastritunnus 18301:003:1010, pindala 10709 m2), mille Eeslahega külgneva piiri moodustamise aluseks on Kastinina detailplaneering (kehtestatud Haapsalu Linnavolikogu 25.04.1997 otsusega nr 37). Kaldarinnatisele on väljastatud ehitusluba 25.09.2000 ja kaldarinnatis on kasutusse võetud 2001. aastal.
Kastinina kaldapealse liivaplaaž ja nõlvakindlustused (reg. nr. 220013738) on kantud ehitisregistrisse 16.03.2011 ehitise teatise nr 2722 alusel. OÜ Kirss Grupp (litsents nr 567 MA-k) poolt on koostatud katastriüksuse katastrimõõdistamise toimik vastavalt kaldakindlustuse tegelikule asukohale. Mõõdistamise tulemusel on saadud katastriüksuse uueks pindalaks 10823 m2.   
Arvestades eelnevat ja juhindudes ruumiandmete seadusest, maakatastriseaduse § 2 p 9, § 9 lg 4, § 171,  § 18 lg 1 ja 4, § 19, Haapsalu Linnavolikogu 30.01.2009 otsusest nr 248 „Üldplaneeringut muutva detailplaneeringu kehtestamine (Tšaikovski puiestee pikendus)“, Vabariigi Valitsuse 23.10.2008 määrusega nr 155 kinnitatud „Katastriüksuse sihtotstarvete liigid ja nende määramise kord“ § 1 lg 2, § 2, § 3 lg 1 ja 3, §§ 4 ja 5, § 6 p 2 ja 3, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1. Muuta katastriüksuse, koha-aadressiga Suur-Liiva tn 27 // Kastinina haljasala, Haapsalu, Läänemaa (omanik Haapsalu linn, katastritunnus 18301:003:1010, sihtotstarve üldkasutatav maa, pindala 10709 m2) piire ja pindala, seoses avaliku veekogu kaldajoone muutusega ning kinnitada uue moodustatava katastriüksuse piirid, vastavalt katastriüksuse plaanile (lisatud).
 
2. Määrata uue moodustatava katastriüksuse, koha-aadressiga Suur-Liiva tn 27 // Kastinina haljasala, Haapsalu, Läänemaa pindalaks 10823 m2, sihtotstarbeks 100 % üldkasutatav maa (017; Üm).

3. Moodustataval katastriüksusel, koha-aadressiga, Suur-Liiva tn 27 // Kastinina haljasala, Haapsalu, Läänemaa järgida järgmisi seadusjärgseid kitsendusi:
3.1 muinsuskaitseseadus § 25 „Kaitsevöönd“ (Haapsalu vanalinna muinsuskaitsevöönd);
3.2 veeseaduse § 29 „Veekaitsevöönd“ (mererand – 20 m ulatuses tavalisest veepiirist);
3.3 looduskaitseseaduse § 37 „Ranna ja kalda piiranguvöönd“ (mererand – 200 m ulatuses tavalisest veepiirist).

4. Korraldus teha teatavaks ehitus- ja planeerimisosakonna juhatajale (R. Reimer) ja korralduse koopia (2 eks.) üleandmisega maakorraldusosakonna juhatajale (A. Ulm).

5. Korraldus jõustub teatavakstegemisest.

6. Käesoleva korralduse peale võib esitada Haapsalu Linnavalitsusele vaide  haldusmenetluse seaduses sätestatud korras 30 päeva jooksul korralduse teatavakstegemisest või kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Andreas Rahuvarm
Aselinnapea linnapea ülesannetes				Erko Kalev
				Linnasekretär